Ye una ciudat en o centro d'Europa que estió siempre un puesto de trobada de diferents corrients culturals, historicas y politicas. Praga estió a capital d'o Reino de Bohemia y una important ciudat d'o Sacro Imperio Román Chermanico, a más d'estar a capital de Checoslovaquia. A historia d'a ciudat permitió que bi hese tres comunidatz etnicas importants: os checos (a población autoctona), os alemans y os chodigos axkenazís, exterminatos de raso por o nazismo en a Segunda Guerra Mundial.